Как се пише залети или заляти?


 Правилно е да се пише ***залети***.



 Правописът на думата се подчинява на правилото за променливото ***я*** (ятовия преглас). Променливо е онова ***я***, което при определени фонетични условия преминава в ***е***. Пише се ***я***, когато са изпълнени едновременно три условия:



 1) ***я*** се намира в сричка под ударение;
  

 2) сричката след ***я*** съдържа една от гласните ***а, о, у, ъ*** или ***я*** е в последната сричка на думата;
  

 3) след ***я*** не следва никоя от съгласните ***ж, ч, ш, й***.



 В ***залети*** не е изпълнено второто условие – сричката след променливото ***я*** не съдържа никоя от гласните ***а, о, у*** или ***ъ***.



 Примери:



*Бреговете на град Лондон бяха залети от река Темза.
  

Може да се сервират *залети с бял сос*.*



 Във формите за м.р., ж.р. и ср.р. ед.ч. се пише ***я***, защото са изпълнени и трите условия: ***залят*** (но ***залетия, залетият***!), ***залята, залято***.



*Пътят остава затворен заради залетия от реката нисък мост.
  

 Северна Гърция в момента е залята от вълна от туристи.*

